તેમણે આગળ જણાવ્યું હતું કે, આતંકી ઉબેદ મિર્ઝા કોઇ દિવસ તેમના ઘરે આવ્યો નથી અને ના તો કાસીમે કોઇ દિવસ એના વિશે કોઇ વાત કરી છે. તેમણે ઉબેદને પ્રથમ વાર અંકલેશ્વર કોર્ટમાં જ જોયો હતો. ઉલ્લેખનીય છે કે, ગુજરાત એટીએસ દ્વારા જે બે આતંકીઓની ધરપકડ થઇ હતી, તેમાં કાસીમ ઉપરાંત ઉબેદ મિર્ઝાનો પણ સમાવેશ થાય છે. આતંકી કાસીમના માતાએ અંતે માત્ર એટલું જ કહ્યું હતું કે, જો કાસીમ ગુનેગાર હોય તો તેને સજા મળવી જ જોઇએ.